**Book Reviews**

**รัฐประศาสนศาสตร์เปลี่ยนโลก**

**DISRUPTIVE PUBLIC ADMINISTRATION**

**พระสุธีวีรบัณฑิต (โชว์ ทสฺสนีโย)** [[1]](#footnote-1)\* **พระอุดมสิทธินายก (กำพล คุณงกโร)** [[2]](#footnote-2)\* **พระมหาสุนันท์ สุนนฺโท**[[3]](#footnote-3)\*

**พระมหากฤษฎา กิตติโสภโณ**[[4]](#footnote-4)\* **ประเสริฐ ธิลาว**[[5]](#footnote-5)\***รัฐพล เย็นใจมา**[[6]](#footnote-6)\*


Phra Sutheevirabundith**,** [P](http://gps.mcu.ac.th/?p=2704)hra domsitthinayok**,**[P](http://gps.mcu.ac.th/?p=2594)hramaha Sunun Sunundho**,**[Phramaha Krisada Kittisophano](http://gps.mcu.ac.th/?p=2598)**,**[Prasert Thiloa](http://gps.mcu.ac.th/?p=2636)**, Rattapon Yenjaima.**

|  |  |
| --- | --- |
| C:\Users\Rapin\Desktop\61052822_1040589732798944_642215636453294080_n.jpg | **ชื่อหนังสือ :** รัฐประศาสนศาสตร์เปลี่ยนโลก  **ผู้แต่ง :** ศ.ดร.บุญทัน ดอกไธสง  **ปีที่พิมพ์ :** 17 มิถุนายน 2562  **สำนักพิมพ์ :** โรงพิมพ์มหาวิทยาลัยมหา จุฬาลงกรณราชวิทยาลัย  ISBN : 978 616 300 587 8 |

**1. บทนำ**

**หนังสือ รัฐประศาสนศาสตร์เปลี่ยนโลก** เป็นหนังสือที่จัดพิมพ์พร้อมจัดจำหน่ายเป็นที่ระลึกในงาน อายุวัฒนมงคล 80 ปี ศ.ดร.บุญทัน ดอกไธสง (พ.ศ.2482-2562) เมื่อ 17 มิถุนายน 2562 และผู้เขียนได้ร่วมเป็นเจ้าภาพด้วย โดยผู้เขียน ศ.ดร.บุญทันท่านมีเป้าหมายเพื่อนำเป็นรายได้สมทบกองทุน **“ศึกษาสงเคราะห์สงฆ์”** สนับสนุนการศึกษาแก่พระภิกษุสามเณรให้ได้รับการศึกษาผ่านกองทุนการศึกษาที่จัดตั้งขึ้น ดังนั้นผู้เขียน Book Reviews จึงได้หนังสือมาและนำหนังนี้มาแบ่งปันสะท้อนทัศนะว่า ศ.ดร.บุญทัน ดอกไธสง ผู้เขียนหนังสือเล่มนี้ท่านว่าอย่างไร ดังปรากฏในคำนำหนังสือที่ว่า *“....Artificial Intelligence หรือ Ai นี้เปรียบเป็น The Key of The Global Wisdom ในการนำ AI มาใช้ในการบริหารจัดให้เกิดคุณภาพ ประสิทธิภาพ และประสิทธิผลสูงสุด โดยเฉพาะ I – See คือ เน้นความสำคัญไปยัง Social Equity ความเป็นธรรมทางสังคมเพื่อสร้าง สันติสุข สันติภาพของมนุษยชาติ และตามติดด้วย E คือ Economy ที่มีความเจริญเติบโตอย่างเป็นระบบและสภาพแวดล้อม Environment ของโลกต้องสมมาตร ดังนักปรัชญาชาวยุโรปกล่าวไว้ว่า See, Therefore I Am. ในปัจจุบันนี้เป็นยุคของ Ai ที่สร้างความรวดเร็วในการสื่อสารและพัฒนาสูงสุดให้แก่โลก คือ See ตามหลักพัฒนาของ Un : Focus on Social Economic and Environment Factor. ดังนั้น Ai Therefore, I See โลก Dinosaur Is Ended. การบริหารยุคโบราณปิดลงแล้ว...”*

เมื่อพิเคราะห์ลงไปในรายละเอียดกับสิ่งที่ผู้เขียนนำเสนอ ซึ่งทำให้เห็นว่า สถานการณ์ของโลกเปลี่ยนแปลง และในการเปลี่ยนแปลงนั้น จำเป็นต้องเรียนรู้ ปรับตัวเพื่อรองรับการเปลี่ยนแปลงนั้น ที่เรียกว่าพลวัตตามการเปลี่ยนแปลง นัยหนึ่งถือว่าเป็นกุญแจสู่ความสำเร็จในแต่ละช่วงสมัย ดังที่ ศ.ดร.บุญทัน ได้สะท้อนเป็นทัศนะโดยรวมว่าเหตุการณ์ต่าง ๆ ในโลกมีการความผันผวนเปลี่ยนแปลงเกิดขึ้นอย่างต่อเนื่องภายใต้เหตุการณ์สำคัญ ๆ ของโลก อาทิสงครามโลกครั้งที่ 1 (ค.ศ.1914-1918) และสงครามโลกครั้งที่ 2 (ค.ศ.1939-1945) สงครามเกาหลี (ค.ศ.1953) สงครามเวียดนาม เป็นต้น (หน้า 5) แต่ทั้งหมดเป็นกลไกของการบริหารที่เกิดขึ้นต่างช่วงเวลากัน ซึ่งทั้งหมดอยู่ภายใต้กรอบคิดความผันผวนเปลี่ยนแปลง พร้อมเสนอเป็นทัศนะที่ว่า ***“...รัฐศาสตร์กับรัฐประศาสนศาสตร์จึงเป็นปากกับฟัน รัฐศาสตร์เป็นอำนาจรัฐในภาพรวมรัฐประศาสนศาสตร์เป็นการปฏิบัติให้เกิดผลสำเร็จตามนโยบาย...”***   
(หน้า 11/ภาพ 1) ซึ่ง ศ.ดร.บุญทัน ก็เชื่อว่าในความเปลี่ยนแปลงเป็นกฎธรรมชาติ หรือกฎของการปกครอง ควบคุม และจัดการ โดยมี **“หลักปกครองที่ดีที่สุด”** ภายใต้การเสริมความที่ผู้เขียนเสนอว่า ***“...ธรรมาธิปไตย โดยยึดหลักธรรมความถูกต้องเป็นธรรม เน้นหลักเสรีภาพเป็นธรรม ความเท่าเทียมกันเป็นใหญ่ธรรมาภิบาล Meta Dhammapiban ประกอบด้วย 3 ข้อ ยึดหลักความถูกต้องเป็นหลัก จึงมีรัฐธรรมนูญ หลักธรรมเป็นกฎบัตรใหญ่ของชาติไม่มีกฎหมายใดใหญ่กว่า ธรรมกฎ ที่มีธรรมเป็นหลักการ เช่น เสรีภาพ บนพื้นฐานของธรรม   
มีความเท่าเทียม...”*** (หน้า 7) ซึ่งในมิตินี้ผู้เขียนได้พยายามเสนอหลักการกลาง และน่าเชื่อว่าจะมีค่าความเสถียรที่สุดที่จะใช้เพื่อเป็นส่วนหนึ่งของการบริหารจัดการ ซึ่งในการเขียน Book Reviews นี้จะได้นำมาเรียบเรียงภาพรวมของหนังสือตามที่ปรากฏ มาเล่าแบ่งปัน นำเสนอต่อสาธารณะ เพื่อประโยชน์สำหรับการเรียนรู้ตามกรอบและเป้าหมายของผู้เขียนต้องการเป็นลำดับไป




ภาพที่ 1 รัฐศาสตร์กับความสัมพันธ์ของรัฐประศาสนศาสตร์ ตามที่ปรากฏในหนังสือ

“รัฐประศาสตร์เปลี่ยนโลก” (ภาพ : ออนไลน์ 20 มิถุนายน 2562)

**2. ในหนังสือผู้เขียนคิดอะไร ?**

ผู้เขียนในฐานะเป็นศิษย์ และรู้จักท่านเป็นการส่วนตัว จากการได้ฟังบรรยาย คำแนะนำ และคำบอกเล่าของท่านในหลาย ๆ ครั้ง ท่านประสงค์จะเขียนหนังสือนี้ไว้ให้เป็นมรดกกับอนุชนรุ่นหลัง สิ่งที่เขียนส่วนหนึ่งก็เป็นการ **“ตั้งท่า”** ปรับตัว รองรับความเปลี่ยนแปลง ที่กำลังเกิดขึ้นอย่างต่อเนื่อง ด้วยการสร้างองค์ความรู้และนวัตกรรมทางความรู้ ดังที่ผู้เขียน ได้เสนอทัศนะไว้ว่า“...*วัตถุประสงค์ในหนังสือเล่มนี้ เพื่อนักบริหารราชการแผ่นดิน “รัฐการ” นักธุรกิจ องค์กรไม่มุ่งเน้นผลกำไร นักศึกษารัฐศาสตร์ รัฐประศาสนศาสตร์ นักเศรษฐศาสตร์ บริหารธุรกิจ กฎหมาย และนักพัฒนาสังคม ได้ตระหนักถึงคลื่นที่ 4 ของการปฏิวัติในยุคดิจิทัลหลังนวยุค ได้เคลื่อนสู่กระบวนทัศน์การเปลี่ยนแปลงข้อมูลสารสนเทศที่ยิ่งใหญ่ รวดเร็วในยุค 5G ที่มีอัตราความเร็วกว่า 4.0 เป็น 100 – 1,000 เท่า ซึ่งส่งผลกระทบต่อพฤติกรรม ทัศนคติ วิถีชีวิต และอาชีพของประชาชนทั่วโลก...”* (หน้า คำนำ) ซึ่งผู้เขียนมองว่าในสถานการณ์ของการเปลี่ยนแปลงที่เกิดขึ้นในโลกนี้ จะมีผลทั้งยุคข้อมูลข่าวสาร สถานการณ์ของการเปลี่ยนผ่าน AI ที่เข้ามาเป็นส่วนขับเคลื่อนอย่างสำคัญต่อมนุษย์ในโลกนี้ ดังแนวคิดที่ว่า

*“....ยุคปฏิสังขรณ์ ซ่อมใช้ ทุบ รื้อ ได้เปลี่ยนไปสู่การบริหารยุคพลวัตนวัตกรรมที่ใช้ปัญญาประดิษฐ์เป็นแหล่งฐานข้อมูลที่ยิ่งใหญ่ของโลกและมนุษย์เทียม(BOTS) มาแทนแรงงานมนุษย์ การยึดติดตามทฤษฎีในตำราประเพณีนิยม ในบริบทการบริหารและระบบสัมปทานได้ถูกตัดขาดลงแล้ว (Cutting edge) สมองที่ฉลาดในการจำตามทฤษฎีเป็นเพียง Rote learning เป็นการใช้อดีตมากดทับดับมอดการพัฒนาที่ยั่งยืนการรักษาการบริหารดั้งเดิมจึงเป็นเพียงการพัฒนาแบบนักล่าอาณานิคมถูกนำมาปฏิบัติในปัจจุบันและเพื่ออนาคตนั้นได้เกิดภาวะไร้เสถียรและอสมมาตรในการบริหารราชการแผ่นดินรวมทั้งการบริหาร**ในภาคผู้ประกอบการธุรกิจ…”*([Boonton Dockthaisong](https://www.facebook.com/boonton.dockthaisong.1?__tn__=lC-R&eid=ARDh6CjFBEsRmOxHwh50QUuGWC5rTQmzfoQYp2d88qj857bFdBVoA3yf1ASJyo1Mi42uYhUKltx7fz8s&hc_ref=ARRdhOQqHMSirn4oIi9mMYppTEEhSLZyjCbWT0syfDogaSh4enT72tTOUQWFtqXPQf0&__xts__%5B0%5D=68.ARBEuqxgz_g9ak6I-9d7DTgTx-hL4paeW8pVy-8Sb_Ww_BPzRpCHtwIC6Z_Fp-w71RXQoPnvr79tvAG715oxpI-xjkfDayJfoKkOgSvwQa5Xa2k9jyTMzv_hZ2r0_fSjZvl47CJ9lB_4X0YaZBy4FKJRQZwGEOxFfWbdEk7EVddeeq5ZYCexW1-ckZgBosArH9fldkATVld8viUOMWTAw1M--a3dBA9RVwYRgmUvomu15lWGaz0F2fnDwP5UCz3lpVZoaZtofLpqRnBSAIQw5KDOFlvzfYGSYoE),2019)

ภาพที่ 2 ความเหลื่อมล้ำที่ปรากฏในประเทศไทย ปี 2559 ซึ่งไทยเป็นอันดับ 3 ของโลก

รองจากรัสเซีย และอินเดีย (ภาพ : ออนไลน์,20 มิถุนายน 2562)

จากข้อความที่ยกมาผู้เขียนเสนอแนวคิดรวบยอดว่า ยุคสมัยของการเปลี่ยนแปลง เพื่อเปลี่ยนผ่านไปสู่อย่างใหม่ ภายใต้ฐานรากเดิม กำลังเกิดขึ้นเป็น “นวัตวิสัย” ที่เกิดขึ้นอย่างต่อเนื่อง และในความต่อเนื่องเหล่านี้ได้ส่งผลเป็นความเหลื่อมล้ำ ที่กลายเป็นปัญหาของประชาคมโลก (Thomas Piketty,2017) รวมทั้งประเทศไทยด้วยกรณีประเทศไทยมีความเหลื่อมล้ำ ที่ขยับขึ้นจากอันดับ 11 เป็นอันดับ 3 ของประเทศที่มีความเหลื่อมล้ำมากที่สุดในโลก รองจากรัสเซีย และอินเดีย ใน 5 ปีที่ผ่านมา คนเพียง 1% เป็นเจ้าของความมั่งคั่งของคนทั้งประเทศรวมกัน มหาเศรษฐีระดับพันล้านในประเทศไทยเพิ่มขึ้นจาก 5 คนในปี 2551 เป็น 28 คนในปี 2558 แต่คนไทย 10% หรือประมาณ 7 ล้านคน ยังมีชีวิตอยู่ใต้เส้นความยากจนคนไทยมากกว่า 3 ใน 4 ไม่ได้เป็นเจ้าของที่ดินใดๆ เลย โฉนดที่ดิน 61% ของประเทศไทยอยู่ในมือประชากร 10% ความเหลื่อมล้ำทางเศรษฐกิจที่กว้างขึ้นเรื่อยๆ ส่วนหนึ่งเกิดจากความเหลื่อมล้ำทางโอกาสทางการศึกษา คนรายได้น้อยมีโอกาสเข้าศึกษามหาวิทยาลัยต่างจากคนรายได้สูงถึง 19 เท่า ทั้งหมดเป็นการสะท้อนข้อมูลเกี่ยวกับความเหลื่อมล้ำที่ยังเป็นปัญหาของโลกเหมือน ๆ กัน หรือจากข้อมูล **CS Global Wealth Report 2018**  ประเทศไทยถูกจัดอันดับ 1 ในประเทศที่มีความเหลื่อมล้ำมากที่สุดในโลก (ข่าวสด ออนไลน์,5 ธันวาคม 2561) หรือกลายเป็นช่องว่างที่อาจจะเรียกว่าความไม่เท่าเทียม ต่อผลได้ทางเศรษฐกิจของประชาคมโลกก็คงไม่ผิดเสียทีเดียว ซึ่งผู้เขียนก็สะท้อนคิดร่วมกับเหตุการณ์อันเป็นปรากฏการณ์ของโลกด้วยที่ว่า

*“...เกิดสังคมไม่เท่าเทียมเศรษฐกิจถดถอยสิ่งแวดล้อมถูกทำลายอันนำไปสู่การแปลกแยกแล้วยึดครองในยุคใหม่โดยวิธีรุนแรงทั่วมุมโลกในขณะเดียวกันโลกปัจจุบันประชาชนในชาติมีรายได้ต่ำภาระหนี้สินทับซ้อนหนี้ครัวเรือนเพิ่มมากขึ้นการแย่งชิงตลาดโลกและการรุกคืบครอบงำโดยประเทศที่มี High tech มีผู้นำที่ชาญฉลาดเป็นประเทศที่มีการพัฒนาการทางเทคโนโลยีสูงได้กลายเป็นนักล่าอาณานิคมยุคใหม่จึงเกิดระบบสัมปทาน 99 ปี เฉกเช่นในอดีตที่จักรวรรดินิยมล่าอาณานิคมถ้ารัฐธรรมนูญอันเป็นสัญญาประชาคมขาดความเป็นประชาธิปไตยย่อมทำให้เกิดสภาพขาดเอกภาวะเสรีภาพไม่เสถียร…”*([Boonton Dockthaisong](https://www.facebook.com/boonton.dockthaisong.1?__tn__=lC-R&eid=ARDh6CjFBEsRmOxHwh50QUuGWC5rTQmzfoQYp2d88qj857bFdBVoA3yf1ASJyo1Mi42uYhUKltx7fz8s&hc_ref=ARRdhOQqHMSirn4oIi9mMYppTEEhSLZyjCbWT0syfDogaSh4enT72tTOUQWFtqXPQf0&__xts__%5B0%5D=68.ARBEuqxgz_g9ak6I-9d7DTgTx-hL4paeW8pVy-8Sb_Ww_BPzRpCHtwIC6Z_Fp-w71RXQoPnvr79tvAG715oxpI-xjkfDayJfoKkOgSvwQa5Xa2k9jyTMzv_hZ2r0_fSjZvl47CJ9lB_4X0YaZBy4FKJRQZwGEOxFfWbdEk7EVddeeq5ZYCexW1-ckZgBosArH9fldkATVld8viUOMWTAw1M--a3dBA9RVwYRgmUvomu15lWGaz0F2fnDwP5UCz3lpVZoaZtofLpqRnBSAIQw5KDOFlvzfYGSYoE),2019)

จากสภาพที่เกิดขึ้นจึงเป็นการสะท้อนสภาพปัญหาแต่อีกนัยหนึ่งผู้เขียนก็ได้มีข้อเสนอเป็นแนวคิดว่าการเปลี่ยนแปลง จะทำให้เกิดการเรียนรู้อย่างใหม่ พร้อมข้อเสนอเพื่อการจัดการที่มีประสิทธิผลกว่า เป็นไปตามกรอบหนังสือ ***“รัฐประศาสนศาสตร์”*** ซึ่งเป็นฐานคิดนำเสนอของผู้เขียน โดยสะท้อนให้เห็นว่าทุกอย่างเปลี่ยนแปลงตลอดอย่างต่อเนื่อง ภายใต้กฎ “อนิจลักษณะ” ซึ่งเป็นหลักการร่วมที่ปรากฏในพระพุทธศาสนา ทั้งยังเป็นข้อเสนอตามแนวรัฐประศาสนศาสตร์เพื่อการบริหารที่ว่า

*“....การบริหารเปลี่ยนโลกไม่สมยอมต่อพฤติกรรมครอบงำประชาชนนักรัฐประศาสนศาสตร์สามารถสร้างสังคมให้อยู่ร่วมกันได้ในความหลากหลายท่ามกลางความแตกต่างและรู้เท่าทันตระหนักรู้สามารถสร้างความมั่นคงยั่งยืนให้แก่ชาติได้ นักบริหารทุกภาคส่วนต้องคำนึงถึงภารกิจการบริหารที่มีอัตราเสี่ยงสูงมีทรัพยากรจำกัด อย่างเร่งด่วนยุค Hyper Loop ซึ่งจะต้องเผชิญการบริหารการเปลี่ยนแปลงการบริหารความเสี่ยงและในภาวะที่คาดการณ์ได้ยากในเวทีการแข่งขัน…”*([Boonton Dockthaisong](https://www.facebook.com/boonton.dockthaisong.1?__tn__=lC-R&eid=ARDh6CjFBEsRmOxHwh50QUuGWC5rTQmzfoQYp2d88qj857bFdBVoA3yf1ASJyo1Mi42uYhUKltx7fz8s&hc_ref=ARRdhOQqHMSirn4oIi9mMYppTEEhSLZyjCbWT0syfDogaSh4enT72tTOUQWFtqXPQf0&__xts__%5B0%5D=68.ARBEuqxgz_g9ak6I-9d7DTgTx-hL4paeW8pVy-8Sb_Ww_BPzRpCHtwIC6Z_Fp-w71RXQoPnvr79tvAG715oxpI-xjkfDayJfoKkOgSvwQa5Xa2k9jyTMzv_hZ2r0_fSjZvl47CJ9lB_4X0YaZBy4FKJRQZwGEOxFfWbdEk7EVddeeq5ZYCexW1-ckZgBosArH9fldkATVld8viUOMWTAw1M--a3dBA9RVwYRgmUvomu15lWGaz0F2fnDwP5UCz3lpVZoaZtofLpqRnBSAIQw5KDOFlvzfYGSYoE),2019)

นอกจากนี้การที่ผู้เขียนเป็นชาวพุทธ จึงพบข้อเสนอข้องผู้เขียนที่สะท้อนคิดตามคติในทางพระพุทธศาสนาโดยมีการนำแนวคิดบูรณาการทางพระพุทธศาสนามาผสมรวมกับแนวทางการบริหารภาครัฐ ดังปรากฏในหลาย ๆ แหล่งที่ปรากฏในหนังสือจะมีแนวคิดในเรื่อง **“ธรรมาธิปไตย”** หรือแนวคิด **“ธรรม-ปัจจัยของอาการที่สิ่งทั้งหลายเป็นปัจจัยสัมพันธ์แก่กัน อิทัปปัจจยตา”** (หน้า 215) เป็นฐานในการขับเคลื่อนในหลายประโยค ภาษาแต่ทั้งหมดสะท้อนให้เห็นว่าพระพุทธศาสนากับการบริหาร การจัดการภาครัฐ มีเป้าหมายเดียวกัน คือเพื่อการอยู่ร่วมกันอย่างสงบสุข ดังที่ผู้เขียนได้สะท้อนคิดไว้ว่า

*“....หลัก 4 พลวัตรัฐประศาสนศาสตร์จาก 12 ปัจจัยตามหลักปฏิจจสมุปบาท คือ 1) พัฒนาการรัฐประศาสนศาสตร์ตะวันตกอเมริกา ยุโรป 2) พัฒนาการรัฐประศาสนศาสตร์ไทยพอสังเขป 3) การพัฒนาอานุภาพของสมองโดยอะตอมจิตเพื่อพัฒนาทุนมนุษย์ และการกำหนดนโยบายเพื่อสนองตอบความต้องการของประชาชาติตั้งแต่เกิดจนตาย โดยอริยะจิต หรือจิตอัจฉริยะ 4) จึงเสนอตัวแบบอะตอมจิตและตัวแบบรัฐประศาสนศาสตร์เปลี่ยนโลก ตามหลักปฏิจจสมุปบาท 12 ปัจจัย หรือเข็มทิศนาฬิกา เปลี่ยนโลกเก่า เพื่อชีวิตที่ดีกว่า บริบทเมื่อวานนี้ไม่สามารถตอบปัญหาบริบทในปัจจุบันและอนาคตได้…”* ([Boonton Dockthaisong](https://www.facebook.com/boonton.dockthaisong.1?__tn__=lC-R&eid=ARDh6CjFBEsRmOxHwh50QUuGWC5rTQmzfoQYp2d88qj857bFdBVoA3yf1ASJyo1Mi42uYhUKltx7fz8s&hc_ref=ARRdhOQqHMSirn4oIi9mMYppTEEhSLZyjCbWT0syfDogaSh4enT72tTOUQWFtqXPQf0&__xts__%5B0%5D=68.ARBEuqxgz_g9ak6I-9d7DTgTx-hL4paeW8pVy-8Sb_Ww_BPzRpCHtwIC6Z_Fp-w71RXQoPnvr79tvAG715oxpI-xjkfDayJfoKkOgSvwQa5Xa2k9jyTMzv_hZ2r0_fSjZvl47CJ9lB_4X0YaZBy4FKJRQZwGEOxFfWbdEk7EVddeeq5ZYCexW1-ckZgBosArH9fldkATVld8viUOMWTAw1M--a3dBA9RVwYRgmUvomu15lWGaz0F2fnDwP5UCz3lpVZoaZtofLpqRnBSAIQw5KDOFlvzfYGSYoE),2019)

**ดังนั้น**จากภาพรวมของหนังสือเล่มนี้ผู้เขียนได้สะท้อนคิดจากเหตุการณ์จริง สะท้อนคิดตามหลักการ พร้อมนำเสนอเพื่อเป็นช่องทางหรือทางเลือกสำหรับอนาคตในการจัดการภาครัฐ อย่างเป็นระบบภายใต้กรอบคิดของรัฐประศาสนศาสตร์ โดยมีสาระร่วมในเรื่องของการเปลี่ยนแผลง สู่การเปลี่ยนผ่าน เพื่อพัฒนาให้เป็นรัฐที่สมบูรณ์ ซึ่งจากที่นำมาเขียนเล่าเป็นเพียงส่วนหนึ่งเท่านั้น ที่สะท้อนผ่านข้อคิดคำนำ ที่กลั่นออกมาเป็น **“ส่วนหลัก”** สำคัญของหนังสือเล่มนี้ ซึ่งในการ Book Reviews จะได้นำเสนอในภาพรวมเพื่อให้เห็นว่าหนังสือของผู้เขียนนำเสนออะไร ?



ภาพที่ 3 นาฬิกาชีวิต + วงจรปฏิจจสมุปปบาท เหตุสู่ผลที่ปรากฏในหนังสือ

“รัฐประศาสนศาสตร์เปลี่ยนโลก” (ภาพ ออนไลน์, 20 มิถุนายน 2560)

**3. หนังสือของผู้เขียนนำเสนออะไร ?**

เมื่อพูดถึงสิ่งที่ผู้เขียนคิด และพยายามนำเสนอเป็นแนวคิด ดังปรากฏในคำนำอันเป็นหัวใจหรือข้อสรุปของหนังสือดังกล่าว แต่ในเมื่อเมื่อหนังสือมีรายละเอียดเนื้อหาในภาพรวม ที่เหมาะควรนำเสนอจึงได้นำแนวคิดทั้งหมดมาเล่าโดยสรุป เพื่อสะท้อนคิดบอกต่อได้อีกว่า ในแต่ละหน้าของหนังสือเล่มนี้ให้ข้อมูลหรือหลักการอะไรอันเป็นข้อเท็จจริง หลักคิด หลักการ แนวปฏิบัติบ้าง ซึ่งสามารถสรุปโดยอนุมานได้ ตามที่ผู้เขียนได้แบ่งเป็นบท ๆ ไว้ว่า

|  |  |  |
| --- | --- | --- |
| **บท** | | **รายละเอียด** |
| **บทที่ 1  รัฐประศาสนศาสตร์ 5G** | | **ประเด็นที่ 1:** ลักษณะวิชาเกิดจากแสวงหาข้อมูล  Related image “...รัฐประศาสนศาสตร์เป็นสหวิชาการ Interdisciplinary ที่ต้องอาศัยหลายสาขาศาสตร์เพื่อจัดการปัญหาสาธารณะ การพัฒนาประเทศ เศรษฐกิจและสังคม เป็นสาขาเดียวในวิชาสังคมศาสตร์ที่สภา Congress ของอเมริกาออกฎหมายยกฐานะ MPA เป็นวิชาชีพใน ปี 1983...” (หน้า 5)  **ประเด็นที่ 2:** สหวิชาการในสาขาบริหาร  Related image “...การกำหนดแผนชาติต้องมาจากความต้องการของประชาชน นักการเมืองที่มีเสียงข้างมากผสานกับผู้เชี่ยวชาญฝ่ายประจำจึงบูรณาการออกมาเป็นนโยบายชาติในฐานองค์กรวิชาสาขารัฐประศาสนศาสตร์ จึงเน้นตรงไปยังบูรณาการสหวิชาการ เพื่อเตรียมความพร้อมเป็นนักบริหารมืออาชีพ... (หน้า 10)  **ประเด็นที่ 3**: บทบาทของ Science and technology  คำอธิบาย: Related image “...กระบวนการศึกษาวิชาสาขารัฐศาสตร์และรัฐประศาสนศาสตร์จะต้องเข้าในความแยกกันไม่ออกแบบสร้างตึกประกอบด้วยเหล็กเห็นปูน น้ำรวมกันขึ้นที่เกิดจากหลักการของสำนักคิดและออกแบบโลกที่ประกอบด้วย หลักความคิดของ Philosophy หรือ Concept ของ 2 วิชาแม่หลักของโลก.... (หน้า 12) |
| **บทที่ 2**  **พัฒนาการบริหารรัฐประศาสนศาสตร์ ยุโรป อเมริกา และยุค 5G** | | **1.ชุดความคิดคลาสสิก Classic**  Related image “...รัฐประศาสนศาสตร์เป็นการนำเอากฎหมายมหาชนไปปฏิบัติพัฒนาบุคคลที่จะเข้ารับราชการมีความรู้ความสามารถสร้างหลักการบริหารรัฐที่มีคุณภาพสูงและใช้ได้ทุกสังคม และยึดหลักการบริหารแบบยุทธศาสตร์.... (หน้า 20)  **2. หลักความคิดใหม่ Neo Classic**  “...ในการบริหารงานภาครัฐในช่วงที่มีการถกเถียงหาข้อยุติของความเป็นตัวตนของรัฐประศาสนศาสตร์ จึงมีการท้าทายความคิด The Chalenger (1938-1950) เป็นช่วงของการท้าทายแนวคิดรัฐประศาสนศาสตร์ที่มีประเด็นถกเถียงอัตลักษณ์บทบาทหน้าที่หลักของรัฐประศาสนศาสตร์..(หน้า 28)  **3.หลักการบริหารสมัยใหม่ Modern**  Related image “...ผู้บริหารจะต้องพยายามวิเคราะห์สถานการณ์ให้ดีที่สุด โดยเป็นการผสมผสานแนวคิดระหว่างระบบปิดและเปิด และยอมรับหลักการของทฤษฎีระบบว่าทุกส่วนของระบบจะต้องสัมพันธ์กันระหว่างองค์การกับสภาพแวดล้อมขององค์การ ในการตัดสินใจแต่ละครั้งอาจไม่เหมือนกัน...” (หน้า 30)  **4. หลักการบริหารหลังนวยุค**  คำอธิบาย: Related image “...การจัดการ Big Deta เป็นข้อมูลขนาดใหญ่ และซับซ้อนมากยากที่จะประมวลผลได้ด้วยเครื่องมือจัดการฐานข้อมูลที่มีอยู่มีผลต่อการบันทึก การจัดเก็บ การค้นหา การแบ่งปัน การวิเคราะห์ และการวาดภาพข้อมูล ข้อมูลต่าง ๆ...  (หน้า 40) |
| **บทที่ 3  การเคลื่อนผ่านกระแสอนุรักษ์รัฐประศาสนศาสตร์** | **หลักการ**  คำอธิบาย: Related image “...นักบริหารต้องเข้าใจกระบวนการทุกขั้นตอนในการบริหารจัดการ และการประเมินโครงการ ประเมินสมรรถนะของบุคลากร Personal Management การบริหารเงิน Financial Management การบริหารเศรษฐกิจ รวมทั้งบริหารอำนาจ..” (หน้า 46)  **หลักปฏิบัติ**  คำอธิบาย: Related image “...นักปกครองใช้อำนาจบริหารประเทศในนามประชาชน ซึ่งคณะรัฐมนตรีที่มาจากการเลือกตั้งหรือสภายอมรับให้เป็นในฐานะหัวหน้าพรรค และ สส. Party Lists หรือผู้เชียวชาญที่พรรคที่มีชื่อเสียงข้างมากยอมรับ แต่ราชการคือกลุ่มบริหารโครงการหรือกิจกรรมให้เป็นไปตามเป้าหมาย...” (หน้า 48)  **คำตอบอยู่ที่สมองมนุษย์**  คำอธิบาย: คำอธิบาย: Related image“...อยู่อย่างมีส่วนร่วมช่วยเหลือเกื้อกูลกันแบบ Participative P3-อยู่อย่างมีส่วนร่วมช่วยเหลือเกื้อกูลกันแบบ Participative Engagement หรือระบบประชาธิปไตย P4 ทำอะไรจำต้องยึดผลลัพธ์ที่จะได้ Profit ต้องอยู่ได้ ทำแล้วขาดทุนล้มเหลว คือกลุ่มอนุรักษ์นิยม ดังนั้น 5P คือสันติภาพ สันติสุข Priority ไม่เกิดและไม่มีความหวังอื่น Sustainability...”  (หน้า 59) | |
| **บทที่ 4  หลักคิดรัฐประศาสนศาสตร์เปลี่ยนโลกยุค 5G** | **หลักคิด: ประเด็นที่ 1: โลกยุคเมชีน Machine**  คำอธิบาย: Related image “...โลกของยุคเมซีน (Machine) สั่งเมซีนเพื่อเครือข่ายในทุก ๆ สาขาศาสตร์แม้แต่โลกศาสนาในเชิงบวกคือ Cohibuschi แม่น้ำสายธรรม 6 สาย ที่เป็นแอ่งแหล่งเชื่อมโยงแบบ Smart Phone เพื่อสั่งเปิดไฟ ส่งสัญญาณป้องกันไฟผ่าน Smart Office, Home City และเป็นแรงงานของโลกใหม่..” (หน้า 64)  **ประเด็นที่ 2 : ความเป็นแนวหน้าของไทย**  คำอธิบาย: Related image“...รัฐประศาสนศาสตร์จะกำหนดอยู่ในคลื่นที่ 4 ที่เรียกว่ายุคหลังนวยุคใหม่ Post Modern Pulic Sevice Management in 21St Century เป็นหลัก คือคลื่นที่ 4 The Forth wave of public administration คือ Disruptive public service management..” (หน้า 76) | |
| **บทที่ 5  กระบวนทัศน์รัฐประศาสนศาสตร์บริการสาธารณะ** | คำอธิบาย: คำอธิบาย: Related image “...รัฐประศาสนศาสตร์ยุคศตวรรษที่ 20 ได้ถูกทดแทนด้วยรัฐประศาสนศาสตร์ในศตวรรษที่ 21 กาลเวลาเปลี่ยนแปลงไประบบการบริหารต้องปรับตัวตามเทคโนโลยีเปลี่ยนแปลงโลก Disruptive Technology มีอิทธิพลการแสดงออกทางพฤติกรรม การเพิ่มขีดความสามารถในการแข่งขัน ความรวดเร็วที่มีศักยภาพและความสามารถของพนักงานและการขยายองค์กรไร้ร่องรอยผ่าน Internet of things…” (หน้า 77) | |
| **บทที่ 6  ผลกระทบรัฐประศาสนศาสตร์ยุคหลังการปฏิวัติ 2475** | คำอธิบาย: Related image “...การเมืองระบบราช+พุทธธรรม เรียกว่า ธรรมิกราช หรืออัตตา+ธรรมาธิปไตย ดังกรณีธรรมราชาในสมัยสุโขทัยและพราหมณ์มาธิปไตยในยุคกรุงศรีอยุธยานั้น จึงสถาปนาพระมหากษัตริย์เป็นสมมติเทพเป็นพระนารายณ์และเป็นพระพุทธเจ้าองค์หนึ่งในอนาคตนี้...ภาพรวมของประเทศไทย นั้นคือการเมือง การบริหาร ...คือรัฐศาสตร์และรัฐประศาสนศาสตร์ไทยภายใต้เงาของอำนาจสั่งการตามระบบอำนาจประเพณีนิยม..” (หน้า 99 และ 117) | |
| **บทที่ 7**  **รัฐประศาสนศาสตร์ในบริบท 5 G** | คำอธิบาย: Related image “...อำนาจนิยมและสั่งการโดยคณาธิปไตยหรือธนาธิปไตย Plutocracy และระบอบธนาธิปไตยนั้น ย่อมผลต่อการปรับตัวระบบการบริหารรัฐหรือระบบราชการในยุคโลกาภิวัฒน์หรือ 4.0 หรือ Disruptive Public Administration ยุค 5 Goyho รัชการหรือพนักงานของรัฐจะต้องขจัดไขมันออก ระบบเฉื่อยชา โกงกิน ต้องขจัดออก ระบบข้าราชการมากเกินไป ควรจะมีระบบสร้างอาณาจักรขยายองค์กรจนต้องหมดไป...” (หน้า 135) | |
| **บทที่ 8**  **รัฐประศาสนศาสตร์สองหมื่นปีสู่ประเทศไทย** | คำอธิบาย: Related image “...รัฐประศาสนศาสตร์ คือ การปกครอง และการบริหารราชการแผ่นดินนั้น จะอยู่ในกำมือของระบบสมบูรณาญาสิทธิราชย์จึงย่อมเป็นไปตามกฎของพลังอำนาจว่า แม้ชื่อว่า ธรรมราชาหรือพระราชาย่อมเป็นไปตามกฎของพลังอำนาจว่า แม้ชื่อว่า ธรรมราชาหรือพรหมราชาย่อมเป็นไปตามจิตของใจและหมู่คณะของการรักษาไว้ซึ่งอำนาจในยุคนั้น ๆ แม้ว่าจะเป็นเครือเถาเผ่าเดียวกัน แต่เพื่อประเทศชาติบ้านเมืองฝ่ายใดฝ่ายหนึ่งไร้คุณภาพ ไร้สมรรถนะที่จะปกครองคุ้มครอง...การยึดอำนาจจึงเป็นวิธีการที่สามารถตัดทอนอำนาจตามราชประเพณีจึงเห็นระบบราชประหารยุวกษัตริย์...” (หน้า 151) | |
| **บทที่ 9**  **ราชรัฐประศาสนศาสตร์ไทย** | คำอธิบาย: Related image “...ความยิ่งใหญ่เกิดจากระบบการเมืองและรบบการบริหาร การที่คิดว่ารัฐประศาสนศาสตร์แยกออกจากรัฐศาสตร์ นั้นจึงมองแบบไม่เข้าใจพลังคู่ Two-one ขาดความเข้าใจการบริหารจัดการที่เป็นหัวใจแท้จริงของความสำเร็จ และการใช้อำนาจผ่านองค์กรทางการเมือง และองค์กรตุลาการ คือองค์กรนิติบัญญัติ (รัฐสภา) องค์การบริหาร (คณะรัฐมนตรี) และองค์กรตุลาการนั้น ล้วนแต่การบริหารอำนาจให้ประชาชนได้รับผลประโยชน์สูงสุด มิใช่การใช้อำนาจควบคุม ปิดปาก ผูกขาประชาชนดวยระบบเทคนิคทางกฎหมาย...” (หน้า 182) | |
| **บทที่ 10**  **การสร้างทุนมนุษย์ในสาขารัฐประศาสนศาสตร์** | คำอธิบาย: Related image “...การสร้างทุนมนุษย์ในสาขารัฐประศาสนศาสตร์ นั้นคือ การสร้างทุนมนุษย์ทุกระดับของประเทศ โดยฝึกให้มีสภาวะจิต สุขภาพสมองและกายให้สมบูรณ์ ซึ่งเรียกว่า Sound Mind Sound Body จิตใจดีย่อมมีสุขภาพดี จากองค์ประกอบ 2 ประการนี้ เราจึงสรุปประเด็นการสร้างมนุษย์ด้วย (2 H = AIM) นั่นคือ High teach ส่วน Teach คือ AIM ส่วน M นั้น คือการบริการในยุคไร้พรมแดน 4.0 ยุค 5G…” (หน้า 206) | |
| **บทที่ 11**  **รัฐประศาสนศาสตร์เปลี่ยนโลก** | คำอธิบาย: Related image “...รัฐประศาสนศาสตร์ได้ก้าวเลยกระบวนทัศน์ที่ 6 ตามทัศนะของเฮนรี่ นิโครลาส Paradigm Shift ธรรมาภิบาลมาสู่กระบวนการที่ 7 Global paradigm shift และก้าวเข้าสู่ยุคไร้พรมแดน Online ยุค Start up เป็นพลนวัตกรรมรัฐข้ามแดนเขตอิทธิพลจากภายนอกสู่ภายในประเทศได้มีพลังและบทบาทสูง เป็น Disruptive model ก้าวสู่คลื่นของการปฏิวัติระบบรัฐกาลใหม่....” (หน้า 238) | |
| **บทที่ 12**  **การพัฒนาทุนสมองในระดับอะตอมจิต IQ 4 ระดับ** | คำอธิบาย: Related image “...การพัฒนาทุนมนุษย์ให้เข้าถึงความเป็นอัจฉริยบุคคลจะต้องทำความเข้าใจเรื่องการสร้างทุนมนุษย์ให้เป็นอริยบุคคล คือบุคคลที่มีพฤติกรรมที่เหลือเส้นตรง Normal line หรือเหนือเส้นปกติ เป็นบุคคลที่เรียกเหนือ mundane โลกิยะบุคคล กลายเป็น Supper mundane…” (หน้า 239) | |

จากข้อมูลตามตารางทั้งหมด ที่นำเสนอเป็นการสะท้อนคิด นำเสนอภายใต้แนวคิดรัฐศาสตร์ สู่การจัดการในแบบรัฐประศาสนศาสตร์โดยมีผลเป็นปลายทางสำหรับประชาชน ที่เด่นสำหรับหนังสือนี้คือการผสมผสานแนวคิดทางพระพุทธศาสนามาเป็นฐาน ในการจัดการผ่านแนวคิด “ธรรมะ” อันเป็นส่วนบูรณาการเข้าร่วมกันกับการจัดการของรัฐ ในรูปแบบต่างๆ ซึ่งสอดคล้องกับแนวคิดในงานศึกษา ***รัฐประศาสนศาสตรเชิงพุทธ Public Administration in Buddhism*** (Phrakrurattanasutaporn,Ketsada Phathong,2017 : 21-14) ที่เสนอทัศนะว่า  *“....รัฐประศาสนศาสตร์ซึ่งเป็นศาสตร์สมัยใหม่เมื่อเรานํามาเปรียบเทียบกับหลักธรรม ทางพระพุทธศาสนาแล้วจะเห็นได้ว่า ในครั้งพุทธกาลองค์สมเด็จพระสัมมาสัมพุทธเจ้าเองก็ ทรงใช้รัฐประศาสนศาสตร์ในการบริหารจัดการกับพุทธบริษัททั้ง 4 ทั้งนี้ในทุกกระบวนการที่ พระพุทธองค์ได้ทรงนํามาใช้อาจจะไม่ครอบคลุมเหมือนกับรัฐประศาสนศาสตร์ในปัจจุบัน แต่ด้วยสภาวะการณ์โลกเปลี่ยน สภาพเศรษฐกิจ สังคม และการเมือง ก็เปลี่ยน การบริการ จัดการจึงปรับเปลี่ยนไปตามยุคสมัยโดยเน้นในเรื่องการบริหาร “คน” โดยการพึ่งพิงทุน มนุษย์เป็นสําคัญ ส่วนหลักธรรมทางพระพุทธศาสนาก็ถือว่ามีส่วนสําคัญในการที่จะนํามา กําหนดบทบาทและหน้าที่อันพึงกระทําของนักบริหารซึ่งเป็นกลไกในการขับเคลื่อนสรรพสิ่ง เช่น การนําหลักธรรมาธิปไตยมาใช้ในการบริหาร ที่ผู้บริหารเองต้องประพฤติธรรมและใช้ ธรรมเป็นหลักในการบริหาร พุทธวิธีบริหารจึงต้องไม่เป็นทั้งอัตตาธิปไตยและโลกาธิปไตย ผู้บริหารที่เป็นอัตตาธิปไตยก็มักจะคํานึงถึงผลประโยชน์ส่วนตนหรือความพอใจของตนเป็น หลัก ผู้บริหารประเภทนี้มักลงท้ายด้วยการเป็นเผด็จการ ส่วนผู้บริหารที่เป็นโลกาธิปไตยก็ พยายามเอาใจทุกคน เพื่อให้ตนเองอยู่ในตําแหน่งต่อไปได้ ผู้บริหารที่ดีจะต้องยอมเสียสละ ประโยชน์สุขส่วนตนเพื่อประโยชน์สุขที่ยิ่งใหญ่กว่านั่นคือประโยชน์สุขของประชาชนส่วนรวม นั่นเอง....”*

หรือแนวคิดของ ศ.ดร.**จักรกฤษณ์ นรนิติผดุงการ** (Jakkrit Noritti-Phadungkarn,2018 : 197-203) ที่สะท้อนคิดเสนอว่า

*“...วิชารัฐประศาสนศาสตร์เป็นวิชาว่าด้วยการบริหารราชการแผ่นดิน หรือการทำหน้าที่ของ “รัฐ” เพื่อประโยชน์ของส่วนรวมและเพื่อความผาสุกของประชาชน วิชารัฐประศาสนศาสตร์เป็นวิชาวิทยาศาสตร์ทางสังคมเชิงประยุกต์ (Applied Social Science) คือ การเสนอหลักการและวิธีปฏิบัติงานของข้าราชการที่ส่งผลดีที่สุด (Best way) แก่ประชาชนผู้รับบริการ และแก่การที่ข้าราชการจะช่วยประเทศได้เจริญก้าวหน้าอย่างมีคุณภาพและรวดเร็วที่สุด...”*

รวมถึงศาสตราจารย์ ดร.ลิขิต ธีรเวคิน (พ.ศ.2484-2559) ราชบัณฑิต (Likit Theerawekin,2015 : 184-194) ในบทความ **“การเรียน การสอน รัฐประศาสนศาสตร์”** เสนอเป็นแนวคิดทัศนะไว้ว่า

*“...วิชารัฐประศาสนศาสตร์บางแห่งเรียกว่า วิชาบริหารรัฐกิจ ตรงกับภาษาอังกฤษว่า Public Administration ซึ่งขณะนี้เป็นวิชาที่มีความนิยมอย่างมากมีคนศึกษาทั้งระดับปริญญาโทและปริญญาเอกเป็นจำนวนไม่น้อย ประเด็นสำคัญก็คือ ง่ายต่อการหางานทำตั้งแต่การเข้ารับราชการ การบริหารในภาคเอกชน รวมทั้งการศึกษาต่อจนจบปริญญาเอกทำหน้าที่เป็นครูบาอาจารย์ ในส่วนของการเข้ารับราชการนั้นอาจจะเข้าได้หลายหน่วยงานเพราะเป็นวิชาที่เกี่ยวข้องกับการบริหาร...”*

และแนวคิดของ Woodrow Wilson (ค.ศ.1856-1924) ผู้ได้ชื่อว่าเป็นบิดาแห่งรัฐประศาสนศาสตร์ อดีตประธานาธิบดี คนที่ 28 (ค.ศ.1913-1921) ของสหรัฐอเมริกา เจ้าของรางวัลโนเบลสาขาสันติภาพ ปี ค.ศ. 1919 เจ้าของบทความ "The Study of Administration" เขียนไว้ในปี ค.ศ. 1887 โดยมีประโยคอันเป็นแนวคิดสำคัญที่ว่า

*" We are in no danger of using them in a foreign way. We borrowed rice but we do not eat it with chopsticks. We borrowed our whole political language from England but We leave the words........................ out of it...“*

ดังนั้นจากแนวคิดข้อเสนอทางรัฐประศาสนศาสตร์ สะท้อนให้เห็นกระบวนการทางรัฐประศาสนศาสตร์ที่ปรากฏในโลกนี้ รวมทั้งนักปราชญ์ผู้รู้ในประเทศไทยได้เสนอเป็นทัศนะไว้ใกล้เคียงกัน ทำให้เห็นว่าอย่างไรเสียรัฐประศาสนศาสตร์ เป็นแนวคิดที่สำคัญและก่อให้เกิดการขับเคลื่อนความเป็นรัฐ ไปสู่ประชาพลรัฐในมิติของ **“รัฐประศาสนศาสตร์”** ดังปรากฏอยู่ในหนังสือนี้ ซึ่งในงานที่ ศ.ดร.บุญทัน ดอกไธสง เขียนนัยหนึ่งเป็นการสะท้อนคิดภายใต้ปรากฏการณ์อย่างใหม่ อีกนัยหนึ่งเป็นการสะท้อนถึงความเป็นรัฐ สู่การจัดการรัฐ เพื่อประโยชน์แห่งประชาพลรัฐ เป็นเป้าหมายสำคัญด้วยเมตตาธรรมตามแบบพระพุทธศาสนาด้วย



ภาพที่ 4บิดาในสาขารัฐประศาสนศาสตร์ (ขวา) Woodrow Wilson (ค.ศ.1856-1924) ประธานาธิบดี คนที่ 28 ของสหรัฐอเมริกา เจ้าของรางวัลโนเบลสาขาสันติภาพ ปี ค.ศ. 1919 (ซ้าย) Max Weber (ค.ศ. 1864–1920) นักเศรษฐศาสตร์การเมืองและนักสังคมวิทยาชาวเยอรมัน ถือกันว่าเป็นผู้ก่อตั้งวิชาสังคมวิทยาสมัยใหม่และรัฐประศาสนศาสตร์ (ภาพ : ออนไลน์,20 มิถุนายน 2562)

**4. บทสรุป**

**หนังสือเรื่องรัฐประศาสนศาสตร์เปลี่ยนโลก**เป็นหนังสือที่ทรงคุณค่ายิ่งอีกเล่มหนึ่งของท่าน ศ.ดร.บุญทัน ดอกไธสง ที่เรียบเรียงประมวลความรู้ จากประสบการณ์ตรงจากการเดินทางไกล เป็นเวลา 80 ปีเต็มย่าง ซึ่งได้นำเสนอแบ่งปันไว้ และเชื่อว่าจะเป็นหนังสืออีกเล่มที่มีประโยชน์สำหรับการศึกษาค้นคว้าในทางการบริหารและรัฐประศาสนศาสตร์ ด้วย **ศ.ดร.บุญทัน ดอกไธสง** เป็นผู้มีประสบการณ์ตรงทางด้านการบริหาร การจัดการ ในฐานะอดีตผู้อำนวยการโครงการปริญญาเอกคณะรัฐประศาสนศาสตร์ (NIDA) อดีตประธานคณะกรรมการวิชาการ บัณฑิตวิทยาลัย สาขาวิชารัฐประศาสนศาสตร์ มหาวิทยาลัยธุรกิจบัณฑิตย์  อดีตผู้อำนวยการโครงการปริญญาเอก คณะรัฐประศาสนศาสตร์ (Doctor of Public Administration (DPA) มหาวิทยาลัยอุบลราชธานี (พ.ศ.2548 - 2549) อดีตผู้อำนวยโครงการปริญญาเอกคณะรัฐประศาสนศาสตร์ มหาวิทยาลัยราชภัฏวไลยอลงกรณ์   ในพระบรมราชูปถัมภ์ (Doctor of Public Administration (DPA) (2549 - 2558) และผู้อำนวยการหลักสูตรรัฐประศาสนศาสตร์ดุษฎีบัณฑิต (ภาคภาษาอังกฤษ) มหาวิทยาลัยมหาจุฬาลงกรณราชวิทยาลัย และการที่ท่านเป็นผู้มีบทบาทต่าง ๆ ทั้งในทางการเมือง อาทิ อดีตวุฒิสภา และรองประธานวุฒิสภาคนที่ 2 (พ.ศ.2543 - 2549) อดีตสมาชิกสภาผู้แทนราษฎร (พ.ศ. 2518) มีผลงานวิจัยระดับประเทศ คือ KSM Model และมีประสบการณ์ดำรงตำแหน่งนายกสภา และคณะกรรมการสภาวิทยาลัยในประเทศไทย มีผลงานการเขียนหนังสือตั้งแต่ พ.ศ.2519 – พ.ศ.2551 จำนวนกว่า 50 เล่ม/เรื่อง อาทิ ประชาธิปไตยรากหญ้า การจัดการทุนมนุษย์ Human Capital Management และเอกสารประกอบการสอนในระดับปริญญาโท-เอก ในสาขารัฐประศาสนศาสตร์ มากกว่า 30 ชุด



ภาพที่ 5 หนังสือรัฐประศาสนศาสตร์เปลี่ยนโลก และ การจัดการเชิงพุทธ 5G โดย ศ.ดร.บุญทัน ดอกไธสง ที่เรียบเรียงไว้เป็นมรดกแผ่นดิน เป็น “**บารมีธรรม-บารมีทาน”** ทุนศึกษาสงเคราะห์สงฆ์ในพระพุทธศาสนา (ภาพ : สุริยา รักษาเมือง,20 มิถุนายน 2562)

ดังนั้นในสถานการณ์ที่เกิดขึ้นในปัจจุบัน ประสบการณ์เหล่านี้ จึงถูกถ่ายทอด ผสมรวมมาเป็นคำบอก คำเล่า และคำเขียนในหนังสือ **“รัฐประศาสนศาสตร์เปลี่ยนโลก”** และที่สำคัญพระพุทธศาสนา ยังได้ถูกยกมาเป็นส่วนสำคัญผสมรวม ประยุกต์แนวคิดหลักพระพุทธศาสนาให้เป็นส่วนหนึ่งของการบริหารจัดการอย่างเป็นระบบ *ดังทัศนะที่ว่า****“...แต่ละวินาที นาที ชั่วโมงของชีวิต และนาฬิกา มันคือกระบวนการพัฒนาสืบต่อของชีวิตและความล้มละลายไปของแต่ละชีวิตบนโลกกลม หรือภายใต้นาฬิกาชีวิตหรือบริบทเชื่องของปฏิจจสมุปบาทในนาฬิกานี้ The Watch of ระบบปฏิจสมุปบาท การเกิดขึ้นพร้อมแห่งธรรมทั้งหลายเพราะอาศัยกัน...นัยหนึ่งสามารถเรียก อิทัปปัจจยตา...”*** (หน้า 215) ดังนั้นหนังสือนี้จึงเป็นทั้ง **“ศาสตร์”** ที่ว่าด้วยเรื่องความรู้ (ปริยัติ) การนำความรู้ไปประยุกต์ใช้ (ปฏิบัติ) อย่างเป็นระบบ และเป็นศิลปะ อันหมายถึงผู้เขียนมีเทคนิคการเล่าเรื่อง ผ่านประสบการณ์การเรียนรู้ จึงเป็นประหนึ่ง **“บันทึกชีวิต”** (ปฏิเวธ) ผ่านประสบการณ์ในฐานะครูอาจารย์ ผู้บริหาร นักปกครอง นักการเมือง ดังที่ยกมา นอกจากนี้หนังสือยังได้สื่อสารถึง **“พลวัฒน์”** เหตุการณ์ที่ขับเคลื่อนภายใต้ **“ท่าที-มีสติ-ปรับตัว”** ต่อความเปลี่ยนแปลงนั้น คือการจัดตั้งกองทุนเพื่อนำทุน ไปเป็นฐานในการพัฒนาทรัพยากรมนุษย์ในพระพุทธศาสนา **“ทุนศึกษาสงเคราะห์สำหรับพระภิกษุสามเณร *“ศ.ดร.บุญทัน ดอกไธสง”*** ซึ่งนับเป็นแรงปรารถนาที่จะเป็นส่วนเติมเต็มและสนับสนุน ให้เกิดขึ้นแก่ทรัพยากรมนุษย์ในประเทศนี้ทั้งในส่วนพระภิกษุ สามเณร สาธุชนชาวพุทธทั่วไป ตามคติแห่ง **“พุทธบริษัท”** ที่จะต้องทำหน้าชาวพุทธ เกื้อกูลบำรุงพระพุทธศาสนา พร้อมส่งข้อคิด คำสอน หลักธรรม (ธรรมเทศนามัย) ต่อจากรุ่นสู่รุ่นสืบไป

**บันทึกท้ายเล่ม**

**ร่วมเป็นเจ้าภาพ**หนังสือ **“รัฐศาสตร์เปลี่ยนโลก” (200)** และ **“การจัดการเชิงพุทธ 5G”** (200) เพื่อนำรายได้จัดตั้งกองทุนสนับสนุนการศึกษาสงฆ์ **“กองทุน ศ.ดร.บุญทัน ดอกไธสง”** เพื่อพัฒนาสมาชิกในศาสนา สร้างสนับสนุนการศึกษาให้แก่ทรัพยากรมนุษย์สู่ศาสนทายาทในพระพุทธศาสนา

**ร่วมเป็นเจ้าภาพหนังสือ**และร่วมอุปถัมภ์ได้ที่ นายบุญทัน ดอกไธสง ธนาคารกรุงไทย สาขารัฐสภา เลขที่บัญชี 089-0-1600-1-5 หรือ โทร.089-777-8241

**Reference**

[Boonton Dockthaisong](https://www.facebook.com/boonton.dockthaisong.1?__tn__=lC-R&eid=ARDh6CjFBEsRmOxHwh50QUuGWC5rTQmzfoQYp2d88qj857bFdBVoA3yf1ASJyo1Mi42uYhUKltx7fz8s&hc_ref=ARRdhOQqHMSirn4oIi9mMYppTEEhSLZyjCbWT0syfDogaSh4enT72tTOUQWFtqXPQf0&__xts__%5B0%5D=68.ARBEuqxgz_g9ak6I-9d7DTgTx-hL4paeW8pVy-8Sb_Ww_BPzRpCHtwIC6Z_Fp-w71RXQoPnvr79tvAG715oxpI-xjkfDayJfoKkOgSvwQa5Xa2k9jyTMzv_hZ2r0_fSjZvl47CJ9lB_4X0YaZBy4FKJRQZwGEOxFfWbdEk7EVddeeq5ZYCexW1-ckZgBosArH9fldkATVld8viUOMWTAw1M--a3dBA9RVwYRgmUvomu15lWGaz0F2fnDwP5UCz3lpVZoaZtofLpqRnBSAIQw5KDOFlvzfYGSYoE). (2019). *Disruptive Public Administration*. Ayutthaya :

Mahachulalongkorn University Press.

Jakkrit Noritti-Phadungkarn. (2018). Public Administration in Thailand: Theory and Practice. *Journal of Public Administration and Politics. 7* (2) (2018) : 197-203.

Likit Theerawekin. (2015).Teaching of public administration. *Journal of Public Administration and Politics. 4* (1) (2015) :

Phrakrurattanasutaporn,Ketsada Phathong. (2017).Public Administration in Buddhism.  *Phimoldhamma Research Institute Journal. 4* (2) July- December 2017 : 21-14.

# Thomas Piketty. (2017). Capital in the Twenty-First Century, Translator to Thai by Narin Ong-In-Tree. Bangkook : Se-Education Limited.

World Wealth Report 2018. Online : <https://worldwealthreport.com/>, 20 June 2019.

1. \*Department of Political science, Faculty of Social Sciences, Mahachulalongkorn-  
   rajavidyalaya University [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)
6. [↑](#footnote-ref-6)